આ ઉપરાંત વેંગસરકરે કહ્યું હતું કે ૨૦૦૮મા જ્યારે તેઓ બીસીસીઆઈની પસંદગી સમિતિના મુખ્ય પસંદગીકાર હતા ત્યારે તે કોહલીને ટીમમાં સામેલ કરવા ઈચ્છતા હતા અને તેના કારણે તેમનો કાર્યકાળ પણ ટૂંકાવી દેવામાં આવ્યો હતો. કોહલીને આ તક તામિલનાડુના બેટ્સમેન એસ.બદ્રીનાથના સ્થાને આપવામાં આવે તેવી વાત ચાલી રહી હતી. જેના કારણે બીસીસીઆઈના તત્કાલિન કોષાધ્યક્ષ એન.શ્રીનિવાસન નારાજ થઈ ગયા હતા અને થોડા જ સમયમાં તેમનું મુખ્ય પસંદગીકારનું પદ પણ જતું રહ્યું હતું.